EkBass/fiwiki-20250220-pages-articles huggingface dataset:
Münchenin kuros

Münchenin kuros on antiikin kreikkalainen kuros-veistos, joka on tehty arkaaisella kaudella noin vuonna 540–530 eaa. Nykyisin se on esillä Münchenin Glyptothekissä (esine 169). Kuroksen sanotaan olevan peräisin Attikasta. Sen arvellaan toimineen alun perin hautamuistomerkkinä. Veistos esittää kuroksille tyypilliseen tapaan alastonta nuorta miestä, joka on kuvattu frontaaliasennossa vasen jalka eteenpäin astuneena. Veistos on tehty mahdollisesti paroslaisesta marmorista. Sen korkeus on 2,08 metriä. Nuorukaisella on suuret mantelinmuotoiset silmät ja arkaainen hymy. Monet yksityiskohdat, kuten lihakset, ovat aikaisempia kuroksia luonnollisempia. == Lähteet == == Aiheesta muualla == Luokka:Kurokset
New Yorkin kuros

New Yorkin kuros on antiikin kreikkalainen kuros-veistos, joka on tehty arkaaisella kaudella noin vuonna 590–580 eaa. Nykyisin se on esillä Metropolitan Museum of Art -museossa New Yorkissa (esine 32.11.1). Kuros on peräisin Attikasta, ja se on varhaisimpia tunnettuja attikalaisia marmorisia ihmisveistoksia. Se on oletettavasti toiminut hautamuistomerkkinä. Veistoksen alkuperää ei kuitenkaan tunneta kovin hyvin. Se muistuttaa monin tavoin Dipylonin kurosta ja Pyhän portin kurosta. Museo on saanut sen vuonna 1932. Veistos esittää kuroksille tyypilliseen tapaan alastonta nuorta miestä, joka on kuvattu frontaaliasennossa vasen jalka eteenpäin astuneena. Veistos on tehty naksoslaisesta marmorista ja sen korkeus on 1,95 metriä. Pää on suhteellisen suuri vartaloon nähden, ja siinä on suuret mantelinmuotoiset silmät. Hiukset on laitettu taidokkaasti ja sidottu hiusnauhalla. Myös kaulalla on nauha. Kädet ovat suorina sivuilla lähellä vartaloa. Veistos on ollut alun perin maalattu, ja punaisen maalin jäänteitä on säilynyt muun muassa hiuksissa ja hiusnauhassa. Veistos on säilynyt nykyaikaan lähes kokonaisena. Siitä puuttuu pieniä osia muun muassa kasvoista, käsistä ja jaloista. Jalusta on kiinteä osa veistosta. == Lähteet == == Aiheesta muualla == Luokka:Kurokset
Sunionin kuros

Sunionin kuros on antiikin kreikkalainen kuros-veistos, joka on tehty arkaaisella kaudella noin vuonna 590–580 eaa. Nykyisin se on esillä Kansallisessa arkeologisessa museossa Ateenassa (esine NM 3645). Kuros on saanut nimensä siitä, että se on löydetty Sunionista läheltä Poseidonin temppeliä vuonna 1906. Joitakin pienempiä osia veistoksesta löydettiin vuosina 1957–1959. Veistos esittää kuroksille tyypilliseen tapaan alastonta nuorta miestä, joka on kuvattu frontaaliasennossa vasen jalka eteenpäin astuneena. Veistoksen korkeus on 1,65 metriä. Lihakset on kuvattu selkeästi ja erottuvat poikkeuksellisen hyvin erityisesti selässä. Kädet ovat suorina sivuilla lähellä vartaloa. Hiukset ovat korkkiruuvimaisilla kiharoilla. Säilynyt veistos on koottu useista osista. Sen vasen käsi puuttuu. Erityisesti jalkoja on kunnostettu. == Lähteet == == Aiheesta muualla == Luokka:Kansallinen arkeologinen museo (Ateena) Luokka:Kurokset
Tenean kuros

Tenean kuros on antiikin kreikkalainen kuros-veistos, joka on tehty arkaaisella kaudella noin vuonna 560 eaa. Se on saanut nimensä löytöpaikastaan Teneasta. Nykyisin veistos on esillä Münchenin Glyptothekissä (esine 168). Kuros-veistos toimi alun perin hautamuistomerkkinä, ja mahdollisesti esittää vainajaa itseään. Toisaalta vastaavanlaiset veistokset on usein nähty Apollon- jumalan kuvina. Veistos löytyi Korintin lähellä sijainneen antiikin Tenean kaupungin alueelta vuonna 1846. Veistos esittää kuroksille tyypilliseen tapaan alastonta nuorta miestä, joka seisoo frontaaliasennossa vasen jalka hieman eteenpäin astuneena. Veistos on tehty paroslaisesta marmorista. Kuroksen korkeus on 1,53 metriä ja näin se on hieman luonnollista kokoa pienempi, mutta se antaa silti monumentaaliveistoksen vaikutelman. Vartalo on kuvattu osin realistisesti ja osin idealisoituna. Kädet ovat suorina lähellä vartaloa, ja kasvoilla on arkaainen hymy. == Lähteet == == Aiheesta muualla == Luokka:Kurokset
SanoNYT

SanoNYT (ruots. Nu är det NU!) oli alkujaan ruotsalainen lastenohjelma, jota on Ruotsin lisäksi esitetty myös Suomen, Norjan ja Tanskan televisioissa. Ohjelma oli SVT:n, YLEn, DR:n ja NRK:n yhteistuotanto ja siihen oli osallistunut myös lapsia kaikista yllä mainituista maista.Ohjelman lopputekstit Ohjelman alkuperäisversiota juonsi Katti Hoflin. Suomenkielisessä versiossa juontajana toimi Mari Lehtonen. Ruotsissa ohjelmaa esitettiin SVT1-kanavalla sekä Suomessa Veturi-ohjelmapaikalla YLE TV1:llä ja myöhemmin YLE TV2:lla. Ohjelman ensimmäinen jakso esitettiin Ruotsin televisiossa ensimmäistä kertaa 1. tammikuuta 2000.Svensk mediedatabas (ruotsiksi) Ohjelmassa käsiteltiin opettavaisesti eri asioita kuten ystävyyttä, avaruutta, säätä ja ihmiskehon toimintaa. Ohjelmassa oli monta eri osiota. Ohjelman pääosiossa juontaja juonsi ohjelmaa pienessä mökissä ja puhutteli yleisöä eri asioista, mitä ohjelmassa käsiteltiin. Koirien maailma-osiossa oli pääosissa numeroiden 1–9 mukaan nimetyt koirahahmot, jotka pohtivat yhdessä elämän suuria ja pieniä arvoituksia.Koiraelokuvia kaikille! Koiramaailma-osion suomenkielisestä toteutuksesta ja ohjauksesta vastasi Arja Kataja ja koirien ääninä oli Ossi Ahlapuro, Kaija Kiiski, Vesa Mäkelä ja Inkeri Wallenius. Mikä 2000-luvun alussa tullut lastenohjelma? - Helsingin kaupunginkirjaston vastaus kysy.fi Osana ohjelmaa oli myös Minietsivät (Minideckarna), jossa neljää etsivää Alex, Osborn, Peppe ja Smulan yrittävät ratkaista arvoituksia.Minideckarna - Tomas Löfdahl - CD-bok bokus.com (ruotsiksi) Kertojana oli suomenkielisessä versiossa Antti Pääkkönen. == Lähteet == Luokka:Lastenohjelmat Luokka:Ruotsalaiset televisio-ohjelmat Luokka:SVT:n televisio-ohjelmat
Rovaniemen Sanomat

Rovaniemen Sanomat oli Rovaniemellä vuosina 1909–1910 ilmestynyt sanomalehti. Monia lehtihankkeita aloittaneen Eemeli Salmisen Rovaniemen Sanomat oli paikkakunnan ensimmäinen sanomalehti. Se painettiin Kemissä, koska kirjapainot saivat lain mukaan toimia vain kaupungeissa. Vastaava toimittaja ja julkaisija Salminen työskenteli Kemissä ja toinen toimittaja F. E. Kariniemi Rovaniemellä. Yhteydenpito tapahtui rautatietä pitkin. Kolmesti viikossa ilmestynyt Rovaniemen Sanomat ilmoittautui perustuslailliseksi ja kannatti eduskuntavaaleissa nuorsuomalaisia. Lehti lakkasi jo kolmen kuukauden kuluttua, koska Salminen ei saanut sille julkaisulupaa. Toisella paikkakunnalla painettu lehti ei muutenkaan saavuttanut riittävää menestystä. ==Lähteet== Luokka:Ilmestymästä lakanneet suomalaiset sanomalehdet Luokka:Rovaniemen media
Jabu Khanyile

Jabu Khanyile (28. helmikuuta 1957 Soweto – 12. marraskuuta 2006 Soweto) oli eteläafrikkalainen laulaja-lauluntekijä ja rumpali.Obituaries: Jabu Khanyile The Independent == Elämä ja ura == === Varhaiset vaiheet === Khanyile menetti äitinsä ollessaan pienenä, joten isä kasvatti hänet Sowetossa. Hän aloitti musiikin harrastamisen mbube-tyylisellä a cappella -laululla. Hän jätti koulun 14-vuotiaana ja meni töihin. Musiikkiuralle hän alkoi sitten suuntautua aluksi paikallisen Daffodils-yhtyeen kitaristina. Vuonna 1974 Khanyile liittyi yhdysvaltalaisesta funkista ja popista vaikutteita ottaneeseen Editions- yhtyeeseen, jota johti hänen veljensä. Hän oli siirtymässä tässä vaiheessa kohti rumpujensoittoa. Kun Editions hajosi, manageri ehdotti Khanyilelle sen muodostamista uudelleen nuoremmin muusikoin. Editions perustettiinkin uudelleen kahdella kokoonpanolla, mutta projekti päättyi, kun jäsenet piiloutuivat tai pakenivat maasta Soweton mellakoita (1976) edeltäneen ja seuranneen kuohunnan aikana. Khanyile toimi vielä The Movers -yhtyeessä, joka yhdisteli soulin ja paikallisen marabi-jazztyylin vaikutteita. === Bayete ja sooloura === Khanyile liittyi Bayete-yhtyeeseen alun perin rumpalina vuonna 1984. Yhtye sai huomattavaa suosiota debyyttialbumillaan Mbombela (1987). Seuraava albumi, Hareyeng Haye (1990) sisälsi hitin "Mbube". Bayete hajosi vuonna 1992, mutta liikemies Lindelani Mkhize lähestyi Khanyilea ja suostutteli tämän lähtemään soolouralle. Khanyile aloitti yhteistyön tuottaja Thapelo Khomon kanssa. Ensimmäisenä kahdeksasta sooloalbumistaan Khanyile julkaisi Khomon kanssa levyn Mmalo-we-levyn vuonna 1993. Soololevyt tehtiin enimmäkseen nimellä "Jabu Khanyile and Bayete", vaikka muuta Bayete-yhtyeen väkeä ei enää ollut mukana. Mmalo-we-levyn julkaisi kansainvälisesti Chris Blackwellin Mango-levy-yhtiö, ja julkaisua seuranneena vuonna levy sai kolme Etelä-Afrikan musiikkipalkintoa. Khanyile kuului apartheidin jälkeen uudenlaisen panafrikkalaisen tyylin kehittäjiin.Obituary: Jabu Khanyile The Guardian Hän pääsi jakamaan lavan muiden muassa Youssou N'Dourin, Angélique Kidjon ja Papa Wemban kanssa. Heinäkuussa 1996 Khanyile teki ensiesiintymisensä Isossa-Britanniassa Lontoon Royal Albert Hallissa heinäkuussa 1996 Nelson Mandelan valtiovierailun kunniaksi. Africa Unite -levyllään Khanyile hyödynsi kekseliästä soitinkokoonpanoa, johon kuuluivat muiden muassa länsiafrikkalaiset kora ja balafon sekä kuubalainen tres. Suosio länsimaissa jäi kuitenkin rajalliseksi, joten Khanyile keskittyi toimimaan Etelä-Afrikan markkinoilla. Khanyilen viimeinen levytys oli Hiyo Lento (2005). Heinäkuussa 2005 hän esiintyi Johannesburgin Live 8 -konsertissa. Viimeisen julkisen esiintymisensä hän teki Berliinissä vuoden 2006 jalkapallon maailmanmestaruuskilpailun lopussa järjestetyssä Africa Calling -seremoniassa. Khanyile kärsi myöhäisellä urallaan diabeteksesta ja myöhemmin eturauhassyövästä, johon hän kuolikin. Khanyile oli kahdesti naimisissa ja hänellä oli seitsemän lasta. == Lähteet == Luokka:Eteläafrikkalaiset laulajat Luokka:Laulaja-lauluntekijät Luokka:Eteläafrikkalaiset rumpalit Luokka:Vuonna 1957 syntyneet Luokka:Vuonna 2006 kuolleet
Fiat 300

Fiat 300 on Fiatin suunnittelema traktori. William Dozza ja Massimo Misley kertovat valmistusajaksi 1970–1976 kirjassaan Fiat tractors from 1919 to present.Vanhat koneet 1/2019 s.25 ==Lähteet== 300 Luokka:Traktorit
Pikkurokkopää

Pikkurokkopää (Gibberichthys pumilus) on rokkopäiden (Gibberichthyidae) heimoon kuuluva syvissä merivesissä elävä kalalaji. Pikkurokkopää voi kasvaa maksimissaan 9,2 senttimetrin mittaiseksi. Sen selkäevässä on 5–7 piikkiä ja peräevässä 3–5 piikkiä. Pikkurokkopäätä tavataan Atlantin valtameren länsiosassa Georges Bankiin asti Yhdysvalloissa, Bermudassa, Bahamassa, Meksikonlahdella ja Karibianmereltä Espírito Santoon, Brasiliaan asti. Se elää 300–929 metrin syvyydessä merenpinnasta mesopelagisissa, batypelagisissa ja bentopelagisessa vyöhykkeessä. Sen elinympäristöjä ovat mannerrinteet ja -reunukset. Varhaisnuoret elävät öisin epipelagisella vyöhykkeellä mutta viettävät päivät syvemmissä vesissä. Pikkurokkopää saavuttaa sukukypsyyden keskimäärin 8,1 senttimetrin mittaisena. Pikkurokkopäätä ei varsinaisesti kalasteta, mutta sitä saadaan toisinaan sivusaaliiksi väliveden ja pohjan pyydyksistä. == Lähteet == Luokka:Okakalat
Richard Henry Dana (nuorempi)

Richard Henry Dana nuorempi (1815−1882) oli yhdysvaltalainen kirjailija ja poliitikko. Kun Dana joutui silmätaudin vuoksi keskeyttämään lakitieteelliset opintonsa, hän ryhtyi tavalliseksi merimieheksi laivaan, joka kulki Amerikan rannikoita pitkin. Retkeä hän on kuvannut kirjassa Two Years Before the Mast (1840), jota pidetään erinomaisena merimiesolojen kuvauksena. Vuonna 1840 hänestä tuli asianajaja ja julkaisi 1841 merioikeudesta ansiokkaan teoksen The seaman’s friend. Dana otti tehokkaasti osaa tasavaltalaisen puolueen muodostamiseen 1854−1856 ja kannatti Abraham Lincolnin ja Ulysses S. Grantin presidentiksi valitsemista.Dana, Richard Henry, Tietosanakirja osa 2, palsta 145, Tietosanakirja Osakeyhtiö 1909 Lähtiessään merille Dana rikkoi perinteitä eikä noudattanut niitä odotuksia, joita häneen oli asetettu. Merimiehenä hän tutustui rivimerimiesten elämään. Hän palasi sittemmin opintojen pariin ja toimi merimiesten edustajana varustamoiden suuntaan. Hän vastusti orjuutta ja puolusti karanneita orjia ja joutui siksi Bostonin hienoston karsastuksen kohteeksi. Danan isä oli yhdysvaltalainen runoilija Richard Henry Dana vanhempi (1787–1879). == Suomennetut teokset == *Kaksi vuotta keulanpuolella (Two years before the mast), Suom. Tapio Hiisivaara. WSOY 1968 == Lähteet == == Aiheesta muualla == Luokka:Yhdysvaltalaiset kirjailijat Luokka:Yhdysvaltalaiset republikaanipoliitikot Luokka:Vuonna 1815 syntyneet Luokka:Vuonna 1882 kuolleet
Charles Anderson Dana

Charles Anderson Dana (1819−1897) oli yhdysvaltalainen toimittaja ja kirjailija. Hän otti 1843−1846 osaa Brook farm community -nimisen kommunistisen yhteisön kokeiluihin. Hän oli 1848−1862 vaikutusvaltaisen New- York Tribune -lehden toimittajana. 1863−1865 hän vaikutti sota-asiain apulaissihteerinä paljon presidentti Abraham Lincolniin ja sai muun muassa aikaan, että kenraali Ulysses S. Grantille uskottiin tärkeitä päälliköntehtäviä silloin riehuneessa sisällissodassa. Dana suunnitteli ja julkaisi muutamien muiden kanssa suuren tietosanakirjan New American Cyclopædia (1855−1863; uudistettu painos nimellä The American Cyclopædia, 16 osaa, 1873−1876). Vuonna 1868 hän perusti New Yorkiin Sun-nimisen päivälehden, josta pian tuli yksi Yhdysvaltojen laajimmalle levinneitä lehtiä. Muita hänen julkaisujaan ovat Lincoln and his cabinet (1896) ja muistelmat Recollections (1897).Dana, Charles Anderson, Tietosanakirja osa 2, palsta 145, Tietosanakirja Osakeyhtiö 1909 == Lähteet == ==Aiheesta muualla== Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Vuonna 1819 syntyneet Luokka:Vuonna 1897 kuolleet
Noah Gregor

Noah Gregor (s. 28. heinäkuuta 1998 Alberta) on kanadalainen jääkiekkoilija, joka edustaa NHL-seura Ottawa Senatorsia. San Jose Sharks varasi keskushyökkääjänä pelaavan Gregorin vuoden 2016 varaustilaisuuden neljännellä kierroksella numerolla 111. Hän laukoo vasemmalta. Syyskuussa 2023 Gregor siirtyi koesopimuksella Toronto Maple Leafsiin. Lokakuussa 2023 Gregor teki Maple Leafsin kanssa yksivuotisen ja 775 000 dollarin arvoisen sopimuksen. https://www.tsn.ca/nhl/toronto-maple-leafs-sign-f-noah-gregor-to-one- year-775k-contract-1.2018956 Heinäkuussa 2024 Gregor teki vapaana pelaajana Ottawa Senatorsin kanssa vuoden mittaisen ja 850 000 dollarin arvoisen sopimuksen. ==Lähteet== ==Aiheesta muualla== * https://www.nhl.com/player/noah-gregor-8479393 * Luokka:Kanadalaiset jääkiekkoilijat Luokka:Ottawa Senatorsin pelaajat Luokka:San Jose Sharksin varaamat pelaajat Luokka:Vuonna 1998 syntyneet Luokka:Elävät henkilöt
Helsingin yliopiston vanha fysiologian laitosrakennus

Helsingin yliopiston vanha fysiologian laitosrakennus sijaitsee Siltavuoressa Siltavuorenpenkereellä Snellmaninkadun päässä. Se on osa Minerva- oppimiskeskusta vuonna 2004 rakennetun rakennuksen ja 1960-luvulla rakennetun välirakennuksen kanssa. Rakennus on alun perin suunniteltu fysiologian laitokseksi, ja se on nykyisin kasvatustieteellisen tiedekunnan käytössä osana keskustakampusta. Rakennus sai alkunsa syyskuussa 1901 fysiologian professori Robert Tigerstedtin kirjeestä lääketieteelliselle tiedekunnalle, jossa hän muistutti, kuinka oli suostunut Helsingin yliopiston professoriksi sillä ehdolla, että fysiologian laitos saisi uuden laboratorion. Laboratoriorakennuksen rakentamisesta asetettiin konsistorin toimesta komitea marraskuussa 1901, ja Gustaf Nyströmin suunnitelma rakennuksesta hyväksyttiin vuonna 1902. Rakennustyö aloitettiin joulukuussa 1903 ja se valmistui kesäkuussa 1905. Virallisesti rakennus vihittiin käyttöön 1.2.1906.Lukkarinen, Ville: Fysiologian laitos. Teoksessa Yliopiston Helsinki, s. 82–83. Helsingin yliopisto, Sanomaprint, 1989. . Rakennuksen sisätilat on suunniteltu pitkälti Tigerstedtin toiveiden mukaisesti. Tigerstedt oli ollut mukana Ruotsin Karoliinisen instituutin fysiologian rakennuksen käyttöönotossa 1880-luvun lopulla, ja siten osasi esittää tarkat toiveet kerrosaloista, neliömääristä ja huoneiden sijoituksista. Rakennus rakennettiin suoraan peruskalliolle, mikä auttoi suuresti fysiologisten laboratoriokokeiden tekemisessä. Varsinaisia suuria harjoituslaboratoriosaleja ei kuitenkaan tarvinnut sijoittaa rakennukseen, sillä Keisarillisella Aleksanterin-Yliopistolla oli poikkeuksellisesti oma fysiologisen kemian laitos toisaalla. Nyström kiinnitti erityistä huomiota rakennuksen pääjulkisivuun ja sen punaiseen risaliittiin, tiedostaen sen hallitsevan sijainnin Snellmaninkadun päässä. Valmistuessaan rakennuksen julkisivu oli vielä nykyistäkin hallitsevampi, kun kadun päässä olevia muita rakennuksia ei ollut rakennettu. Rakennus muodostaa rappaamattomalla tiilijulkisivullaan yhtenäisen kokonaisuuden sen naapuriin vuonna 1910 valmistuneen Psychologicumin kanssa. Nyström oli suunnitellut Siltavuorelle myöskin yhtenäisen anatomian laitoksen vuonna 1914, mutta sitä ei koskaan toteutettu. Anatomian laitosrakennus rakennettiin lopulta alueelle vasta vuonna 1928 tyystin eri tyylisuunnan mukaisena.Yliopiston Helsinki, 1989, s. 103. == Lähteet == == Aiheesta muualla == * *Ragnar Granit : Fysiologinen laitos, Suomen Kuvalehti, 24.03.1928, nro 13, s. 18, Kansalliskirjaston digitaaliset aineistot Luokka:Helsingin suojellut rakennukset Luokka:Helsingin yliopisto Luokka:Kruununhaka
Hooters Air

Hooters Air oli yhdysvaltalainen halpalentoyhtiö. Sen perusti vuonna 2003 Hooters-ravintolaketjun omistaja Bob Brooks. Hurrikaani Katrinan jälkeinen polttoaineen hinnannousu ja koventunut kilpailu aiheuttivat sen, että yhtiön toiminta kääntyi tappiolliseksi. Se lopetti toimintansa 17. huhtikuuta 2006. == Historia == Hooters Air perustettiin vuonna 2003, kun Hooters- ravintolaketjun omistaja Bob Brooks osti eteläcarolinalaisen tilauslentoyhtiö Pace Airlinesin. Yhtiö aloitti lennot maaliskuussa 2003, ja Pace Airlines liikennöi kaikki sen lennot. Hooters Airin tarkoitus oli lisätä Hooters- brändin tunnettuutta. Hooters Airia markkinoitiin halpalentoyhtiönä, mutta se pyrki erottumaan tarjoamalla parempaa palvelua kuin saman hintaluokan kilpailijansa. Sen koneissa oli keskimääräistä enemmän jalkatilaa, ja yli tunnin mittaisilla lennoilla tarjottiin lämmin ateria. Jokaisella lennolla oli mukana kaksi paikallisissa ravintoloissa työskentelevää shortseihin ja tiukkoihin toppeihin puettua tarjoilijaa, joita kutsuttiin Hooters-tytöiksi. Heillä ei kuitenkaan ollut viranomaisten matkustamohenkilökunnalta vaatimia koulutuksia, ja niinpä lentojen miehistöön kuului myös kolme lentoemäntää. Hooters-tyttöjen tehtävänä oli viihdyttää matkustajia ja muun muassa juontaa tietokilpailuja. Parhaimmillaan Hooters Air lensi 15 kohteeseen, joiden joukossa oli lomakohteita, muun muassa Las Vegas, Nassau ja useita kaupunkeja Floridassa, sekä Keskilännen pienempiä kaupunkeja, kuten Gary. Hooters Airin lennot toivat moniin pieniin kaupunkeihin lisää matkailijoita ja kohensivat kaupunkien taloutta. Yhtiön solmukohta oli Etelä-Carolinan Myrtle Beach, jonne se toi viikoittain kolmesta viiteen tuhatta matkailijaa. Yhtiön alamäki alkoi vuonna 2005, kun se joutui lakkauttamaan reittinsä Rockfordiin United Airlinesin kilpailun vuoksi. Myöhemmin samana vuonna hurrikaanit Katrina ja Rita nostivat polttoaineen hintaa. Samoihin aikoihin toimintaansa laajentavat halpalentoyhtiöt, kuten Southwest Airlines, alkoivat kilpailla Hooters Airin kanssa samoilla reiteillä. Yhtiö lopetti kaikki reittilennot alkuvuodesta 2006, mutta jatkoi vielä muutamilla reiteillä tilauslentojen lentämistä, kunnes toiminta loppui kokonaan 17. huhtikuuta 2006. Hooters Air tuotti Hootersille yli 40 miljoonan dollarin tappiot. Hooters Airin lennot liikennöinyt Pace Airlines jatkoi toimintaansa vuoteen 2009 saakka. == Laivasto == Hooters Airin laivastoon kuului vuonna 2006 seitsemän lentokonetta. * 2 Boeing 737-200Adv * 4 Boeing 737-300 * 1 Boeing 757-200 == Kohteet == Hooters Air lensi seuraaviin kohteisiin yhtiön toiminnan loppuessa 17. huhtikuuta 2006. * ** Allentown ** Fort Lauderdale ** Myrtle Beach ** Newark ** St. Petersburg Aiemmin se lensi myös seuraaviin kohteisiin. * ** Nassau * ** Atlanta ** Baltimore ** Columbus ** Denver ** Gary ** Las Vegas ** Orlando ** Pittsburgh ** Rockford == Lähteet == Luokka:Entiset yhdysvaltalaiset lentoyhtiöt Luokka:Halpalentoyhtiöt
Hauhia

Hauhia on kyläkunta Miehikkälän kunnassa Kymenlaaksossa Kaakkois-Suomessa. Hauhia sijaitsee n. 5 km Miehikkälän kirkonkylästä pohjoiseen. Hauhialla on aiemmin toiminut koulu. Kyläkunnan nähtävyytenä on vuonna 1881Verollepanopyyntö Viipurin läänin kuvernöörinvirastolle 1881 rakennettu Hauhian mylly Vaalimaanjoen Hauhiankoskessa. Historiallisesti Hauhian kyläkunta on osa siitä Vaalimaanjoen alajuoksun suuntaan sijaitsevaa Hurttalan kylää. ==Lähteet== Luokka:Miehikkälän kylät
Fontell

Fontell on muun muassa seuraavien suomalaisten henkilöiden sukunimi: *Carl Wilhelm Fontell (1794–1862), lääkäri *Gideon Fontell (1854–1938), virkamies ja historioitsija *Karl Oskar Fontell (1853–1930), pappi, opettaja, valtiopäivämies ja rovasti *Nils Fontell (1901–1980), fyysikko ja professori, Karl Oskar Fontellin poika *P. V. Fontell (1899–1994), agronomi ja maatalousneuvos, Karl Oskar Fontellin poika
Bintou Malloum

Bintou Malloum (31. maaliskuuta 1946 Torror, Salamat – 10. maaliskuuta 2020 N'Djamena) oli tšadilainen poliitikko ja diplomaatti.Tchad : Bintou Malloum est décédéeTchad : décès de Bintou Malloum, 1ère femme ambassadrice Tchadinfos Malloum hyväksyttiin vuonna 1997 ensimmäisenä naisena École nationale d'administrationiin (Kansallinen hallintokoulu). Hän työskenteli maansa hallituksessa vuosina 1993–2003. Ensin hän vastasi julkisista palveluista ja työstä valtiosihteerinä; sitten hän toimi kolmesti sosiaali- ja perheministerinä. Malloum oli myös ensimmäisenä naisena Tšadin suurlähettiläänä Kongon tasavallassa, Saksassa ja Italiassa. Hän sai vuonna 2012 nimityksen Tšadin viralliseksi edustajaksi Rotaryssa. Vuonna 2017 hän julkaisi kirjan Le destin d'une pionnière. == Lähteet == Luokka:Tšadilaiset poliitikot Luokka:Tšadilaiset diplomaatit Luokka:Ministerit Luokka:Suurlähettiläät Luokka:Vuonna 1946 syntyneet Luokka:Vuonna 2020 kuolleet
Torsten Pettersson

Torsten Pettersson (s. 9. heinäkuuta 1955 Turku) on suomenruotsalainen kirjailija ja kirjallisuustieteen professori Uppsalan yliopistossa. Pettersson aloitti kirjallisen uransa kirjoittamalla runoja, mutta siirtyi sitten rikosromaaneihin. ==Lähteet== ==Aiheesta muualla== *Petterssonin verkkosivusto Luokka:Elävät henkilöt Luokka:Rikoskirjailijat Luokka:Vuonna 1955 syntyneet Luokka:Suomenruotsalaiset kirjailijat Luokka:Uppsalan yliopiston professorit
Siiri Pulkkinen

Siiri Pulkkinen (s. 27. huhtikuuta 2002) on suomalainen pesäpalloilija, joka edustaa Superpesiksessä pelaavaa Joensuun Mailaa. Kaudella 2019 Pulkkinen edusti Naisten Superpesiksessä pelaavaa Lappeenrannan Pesäysejä sekä naisten suomensarjassa pelannutta Puijon Pesistä. Kausi Puijon Pesiksen paidassa päättyi sarjanousuun Ykköspesikseen. Pulkkisen aiempia seuroja ovat Muhoksen Pallosalamat sekä Siilinjärven Pesis. == Superpesis == Naisten Superpesiksessä Pulkkinen debytoi kaudella 2019 Lappeenrannan Pesäysien paidassa. Kaudella 2019 Pulkkinen pelasi Superpesiksessä 6 ottelua, joissa syntyi 1+3 lyötyä juoksua sekä 1 tuotu juoksu. Lisäksi tilille kertyi 11 kärkilyöntiä. Kaudeksi 2020 Pulkkinen siirtyi Naisten Superpesiksessä pelaavaan Joensuun Mailaan. == Tilastot == Kausi Joukkue Sarjataso Sarjavaihe Ottelut Lyödyt Tuodut Kärkilyönnit 2015 Siilinjärven Pesis Tyttöjen Superpesis Runkosarja 2 0+2 0 3 2015 Siilinjärven Pesis Tyttöjen Superpesis Alempi loppusarja 2 0+2 0 3 2015 Siilinjärven Pesis Naisten Suomensarja Pohjoislohko 1 0+1 0 2 2016 Siilinjärven Pesis Tyttöjen Superpesis Runkosarja 5 0+5 0 10 2016 Siilinjärven Pesis Tyttöjen Superpesis Alempi loppusarja 4 1+13 1 19 2016 Siilinjärven Pesis Naisten Suomensarja Pohjoislohko 6 1+4 3 23 2017 Siilinjärven Pesis Tyttöjen Superpesis Halli SM 3 0+0 0 1 2017 Siilinjärven Pesis Tyttöjen Superpesis Runkosarja 6 0+10 0 22 2017 Siilinjärven Pesis Tyttöjen Superpesis Alempi loppusarja 5 3+22 10 36 2017 Siilinjärven Pesis Naisten Suomensarja Pohjoislohko 1 0+2 0 4 2018 Lappeenrannan Pesäysit Tyttöjen Superpesis Runkosarja 7 0+12 5 27 2018 Lappeenrannan Pesäysit Tyttöjen Superpesis Alempi loppusarja 6 1+6 8 31 2018 Puijon Pesis Naisten Suomensarja Itälohko 14 3+25 18 82 2019 Lappeenrannan Pesäysit Tyttöjen Superpesis Halli SM 3 0+1 2 8 2019 Lappeenrannan Pesäysit Tyttöjen Superpesis Runkosarja 7 2+16 5 43 2019 Lappeenrannan Pesäysit Tyttöjen Superpesis Ylempi loppusarja 8 0+13 2 37 2019 Lappeenrannan Pesäysit Naisten Suomensarja Etelälohko 12 3+25 17 89 2019 Puijon Pesis Naisten Suomensarja Keskilohko 5 2+10 6 26 2019 Puijon Pesis Naisten Suomensarja Ylemmät pudotuspelit 7 4+28 10 52 2019 Lappeenrannan Pesäysit Naisten Superpesis Halli SM 1 0 0 2 2019 Lappeenrannan Pesäysit Naisten Superpesis Runkosarja 6 1+3 1 11 2020 Joensuun Maila Tyttöjen Superpesis Halli SM 3 0+3 0 5 ==Lähteet== :1. https://puijonpesis.fi/player/siiri-pulkkinen/ :2. http://www.pesiksenmaailma.fi/index.php/pelaajakortit?pelaajaid=8681&view;=pelaajakortti :3. https://www.joensuunmaila.fi/naiset/ajankohtaista/pulkkisen-sisarukset- joensuun-mailaan Luokka:Elävät henkilöt Luokka:Suomalaiset pesäpalloilijat Luokka:Vuonna 2002 syntyneet
Jacoba (Hainaut’n kreivitär)

Jacoba (25. heinäkuuta 1401 Le Quesnoy – 9. lokakuuta 1436 Teylingen) oli Wittelsbach-sukuinen Baijeri-Straubingin herttuatar sekä Hollannin, Zeelandin ja Hainaut’n kreivitär. Hän oli Baijerin herttuaparin Vilhelm II:n ja Margareetan ainoa tytär ja perijä. Hänet kihlattiin lapsena Tourainen herttualle Juhanalle, josta tuli myöhemmin Ranskan dauphin.1911 Encyclopedia Britannica, Wikisource Vilhelm II halusi, että Jacoba perii häneltä Hollannin, Zeelandin ja Hainaut’n, mutta muitakin näiden alueiden tavoittelijoita oli. Jacoba jäi 16-vuotiaana leskeksi, ja pian hänen isänsäkin kuoli. Baijerin uusi herttua Juhana Armoton, joka oli Jacoban setä, alkoi vaatia Hollantia ja Seelantia itselleen ja sai tukea Saksan keisarilta Sigismundilta sekä hollantilaisten aatelismiesten ryhmittymältä, jota kutsuttiin nimellä turskat. Toinen ryhmittymä nimeltä koukut tuki Jacobaa Hollannin hallitsijaksi. Jacoban joukot voittivat Juhanan liittolaiset Gorinchemissa vuonna 1417, mutta hänen valta-asemansa ei silti vakiintunut. Muun muassa Dordrecht ja Rotterdam siirtyivät lyhyen ajan sisällä Juhanalle. Jacoban seuraava avioliitto Brabantin Juhana IV:n kanssa epäonnistui. Mies myi Hollannin ja Seelannin Jacoban sedälle. Jacoba halusi erota miehestään ja lähti Englantiin, jossa hän avioitui Gloucesterin herttuan kanssa. Avioliittoa ei tunnustettu Englannin ulkopuolella. Palattuaan Hainaut’hon Jacoba joutui pakenemaan mieheksi pukeutuneena Hollantiin omien liittolaistensa luokse. Delftin sopimuksessa vuonna 1428 Jacoba sai pitää muodolliset arvonimensä, mutta käytännössä kolmen kreivikunnan hallitsijaksi nousi Filip Hyvä. Myöhemmin Jacoba luopui arvonimistään ja avioitui Filip Hyvän lähipiiriin kuuluneen aatelismiehen kanssa. Jacoba kuoli tuberkuloosiin vuonna 1436. ==Lähteet== == Aiheesta muualla == Luokka:Keskiajan henkilöt Luokka:Hallitsijat Luokka:Vuonna 1401 syntyneet Luokka:Vuonna 1436 kuolleet
Jyotiraditya Scindia

Jyotiraditya Scindia (s. 1. tammikuuta 1971) on intialainen poliitikko. Hän kuuluu Gwaliorin ruhtinaskuntaa hallinneeseen Scindia-dynastiaan. Hän edusti Gunan vaalipiiriä neljän kauden ajan Lok Sabhassa vuosina 2001–2019. Kesäkuussa 2020 hänet äänestettiin Rajya Sabhaan edustamaan Madhya Pradeshin osavaltiota. Scindian isä Madhavrao Scindia oli Gwaliorin ruhtinaskunnan viimeinen maharadža ja äitinsä Madhavi Raje Scindia Nepalin pääministerin ja Kaskin maharadžan lapsenlapsenlapsi. Hän opiskeli taloustiedettä Harvardin yliopistossa ja valmistui sieltä B.A. -oppiarvolla vuonna 1993. Stanford Graduate School of Businessista hän valmistui MBA-tutkinnolla 2001. Hänen isänsä oli kongressipuolueen pitkäaikainen poliitikko, joka edusti Gunan vaalipiiriä kuolemaansa saakka vuoteen 2001. Vasta isänsä kuoltua hän siirtyi mukaan politiikkaan onnistuen voittamaan isänsä entisen vaalipiirin kannatuksen. Hän menetti paikkansa parlamentissa vuoden 2019 parlamenttivaaleissa koetun tappion jälkeen. Scindia vaikutti kongressipuolueessa vuoteen 2020 asti, kunnes päätti erota isänsä syntymäpäivänä 10. maaliskuuta. Eronsa yhteydessä 22 hänelle uskollista Madhya Pradeshin osavaltioparlamentin lainsäätäjää erosi hänen perässään. Hänen eronsa syynä pidetään pettymystä siitä, että kongressipuolue valitsi hänen sijastansa Madhya Pradeshin pääministeriksi Kamal Nathin. Häntä ei myöskään valittu johtamaan puolueen toimintaa osavaltiossa, mikä myös annettiin Nathin tehtäväksi. Hänen suhteensa kongressipuolueeseen heikkeni myös puheenjohtaja Rahul Gandhin erottua tehtävästään vuoden 2019 vaalitappion seurauksena. Scindialla oli läheiset suhteet Gandhiin, minkä vuoksi hänen vaikutusvaltansa puolueessa heikkeni Gandhin luovuttua puheenjohtajan tehtävistä. Eronsa jälkeen hän liittyi nopeasti Intian kansanpuolueeseen (BJP), joka nimesi hänet muutaman tunnin kuluttua Madhya Pradeshin Rajya Sabha -ehdokkaaksi. 19\. kesäkuuta 2020 hänet äänestettiin Rajya Sabhaan. Scindia on ollut naimisissa Priyadarshini Raje Scindian kanssa vuodesta 1994. Heillä on kaksi lasta, poika ja tytär. ==Lähteet== ==Aiheesta muualla== * Scindian profiili Intian parlamentin alahuoneen sivuilta Luokka:Intialaiset aateliset Luokka:Lok Sabhan jäsenet Luokka:Rajya Sabhan jäsenet Luokka:Intian kansanpuolueen poliitikot Luokka:Intian kongressipuolueen poliitikot Luokka:Vuonna 1971 syntyneet Luokka:Elävät henkilöt
Nunavutin parlamentti

pienoiskuva|Parlamentin puhemiehen sauva, joka on tehty sarvivalaan sarvesta. Nunavutin parlamentti (, , ) on Nunavutin territorion alueparlamentti. Se säätää lakeja territorion alueella Kanadan keskushallinnon suomissa puitteissa. Edustajat eivät parlamentin sääntöjen mukaan edusta mitään poliittista puoluetta, vaan päätöksiä tehdään konsensuksen pohjalta. == Historia == Ensimmäiset vaalit pidettiin vuonna huhtikuussa 1999 territorion luomisen jälkeen. Kuningatar Elisabet II vieraili uuden territorion parlamentissa valtaannousunsa 50-vuotisjuhlan kunniaksi vuonna 2002. Hän päätti tuolloin pitämänsä englannin- ja ranskankielisen puheen inuktitutiksi ”Nakurmiit ammalu quviasugitsi”, mikä tarkoittaa ”kiitos ja pysykää onnellisina”. Parlamentti vahvisti Nunavutin virallisten symbolit, lipun, vaakunan ja puhemiehen sauvan lisäksi, 1. toukokuuta 2000: virallinen eläin (kanadaneskimokoira), kukka (sinirikko) ja lintu (kiiruna). Nunavutin parlamentti isännöi G7-maiden kokousta 2010. == Kokoonpano == Viimeisimmät vaalit pidettiin 2017. Vaalipiiri Edustaja Aggu Paul Quassa Aivilik Patterk Netser Amittuq Joelie Kaernerk Arviat North-Whale Cove John Main Arviat South Joe Savikataaq Baker Lake Simeon Mikkungwak Cambridge Bay Jeannie Ehaloak Gjoa Haven Tony Akoak Hudson Bay Allan Rumbolt Iqaluit-Manirajak Adam Arreak- Lightstone Iqaluit-Niaqunnguu Pat Angnakak Iqaluit-Sinaa Elisapee Sheutiapik Iqaluit-Tasiluk George Hickes Kugluktuk Mila Adjukak Kamingoak Netsilik Emilino Qirngnuq Pangnirtung Margaret Nakashuk Quttiktuq David Akeeagok Rankin Inlet North-Chesterfield Inlet Cathy Towtongie Rankin Inlet South Lorne Kusugak South Baffin David Joanasie Tununiq David Qajaakuttuk Qamaniq Uqqummiut Pauloosie Keyootak == Lähteet == Luokka:Kanadan provinssi- ja territorioparlamentit Luokka:Nunavut
Dhruba Ghosh

Dhruba Ghosh (25. lokakuuta 1957 Mumbai – 10. heinäkuuta 2017 Mumbai) oli intialainen saranginsoittaja.Dhruba Jyoti Ghosh Sangeet Natak AkademiMusic world mourns the passing of sarangi player Dhrubajyoti Ghosh The Times of India Ghosh oli tablansoittaja Nikhil Ghoshin poika sekä tablansoittaja- sitaristi Nayan Ghoshin veli.Sarangi Maestro Dhruba Ghosh Dies Of Massive Heart Attack Mid-Day Hän sai isältään tabla- ja lauluopetusta, mutta innostui 14-vuotiaana sarangista. Sen soitossa häntä opetti Sagiruddin Khan. Lisäksi hän opiskeli musiikin teoriaa Dinkar Kaikinin ja Ali Akbar Khanin johdolla. Ghosh esiintyi eri puolilla Intiaa ja Euroopassa. Vuonna 2001 hän soitti Robert Milesin albumilla Organik.Organik: Credits AllMusic Ghosh teki Paul Winter Consortin kanssa yhteistyötä albumilla Miho: Journey to the Mountain, joka sai parhaan new age -albumin Grammy-palkinnon vuonna 2011.Sarangi player wins Grammy Hindustan Times Vuonna 2013 Ghoshille myönnettiin Sangit Natak Akademin palkinto.Sangeet Natak Akademi Declares Fellowships (Akademi Ratna) and Akademi Awards (Akademi Puraskar) for the Year 2013 Press Information Bureau, Government of India Hän sai myös Ustad Abdul Latif Khan Awardin Madhya Pradeshin hallitukselta. Ghosh johti Bharatiya Vidya Bhavanin musiikin laitosta. Hän toimi Sangit Mahabharatin rehtorina Mumbaissa vuosina 1995–1997. Hän kuului Rotterdamin musiikkiyliopiston henkilökuntaan vuosina 2006–2008. Hän myös osallistui seminaareihin ja workshopeihin useissa oppilaitoksissa Euroopassa ja Yhdysvalloissa. Ghosh kuoli sydäninfarktiin kotonaan 59-vuotiaana. Hänen belgialainen vaimonsa oli kuollut vuonna 2016. == Lähteet == Luokka:Intialaiset muusikot Luokka:Saranginsoittajat Luokka:Vuonna 1957 syntyneet Luokka:Vuonna 2017 kuolleet
Richard Henry Dana

Richard Henry Dana tarkoittaa seuraavia: * Richard Henry Dana vanhempi (1787–1879), yhdysvaltalainen runoilija * Richard Henry Dana nuorempi (1815–1882), yhdysvaltalainen kirjailija ja poliitikko, R. H. Dana vanhemman poika
Näkemiin Neuvostoliitto

Näkemiin Neuvostoliitto on vuonna 2020 ensi-iltansa saanut inkeriläinen draamakomediaelokuva, joka on virolais-suomalaista tuotantoa. Sen on käsikirjoittanut ja ohjannut Lauri Randla. Se on ensimmäinen inkeriläinen elokuva. == Juoni == Elokuva sijoittuu Neuvostoliiton loppuaikoihin ja kertoo nuoren Johanneksen (Niklas Kouzmitšev) inkeriläisestä perheestä Neuvosto- Virossa. Vapaamielinen opiskelijaäiti (Nika Savolainen) on kallellaan länteen, kun taas isoäiti (Ülle Kaljuste) haluaisi pojasta kunnon neuvostokansalaisen. Omintakeinen perhe natisee liitoksissaan ja Viro kipuilee uudelleenitsenäistymisen kanssa samalla kun Johanneksen omat kasvukivut käyvät yhä kovemmiksi. Äidin lähtö Suomeen ja ensirakkaus tšetšeenityttö Veraan (Elene Baratašvili) mullistavat pojan elämän. == Näyttelijät == == Tuotanto == Elokuvan rahoittivat Eesti Filmi Instituut, Suomen elokuvasäätiö, Eurimages ja Eesti Kultuurkapital, ja se toteutettiin yhteistyössä Yleisradion kanssa. Elokuvan levityksestä Suomessa vastasi B-Plan Distribution. Sekä Eesti Filmi Instituut että Suomen elokuvasäätiöt innostuivat hankkeesta nopeasti. Eesti Filmi Instituut ei ole aiemmin rahoittanut mitään elokuvaa yhtä suurella summalla. == Vastaanotto == Karjalainen Jussi Virratvuori Etelä-Suomen Sanomat Jussi Virratvuori Me Naiset Niko Ikonen Keskisuomalainen Jussi Virratvuori Hämeen Sanomat Heikki Ikonen Voima Tuomas Rantanen Episodi Jussi Huhtala Hufvudstadsbladet Sara Ehnholm Hielm Helsingin Sanomat Leena Virtanen Alun perin maaliskuulle ensi-iltaan suunniteltu elokuva herätti etukäteen runsaasti kiinnostusta, ja osa pääkaupunkiseudulle kesäkuussa järjestyistä ennakkonäytöksistä myytiin loppuun. == Lähteet == Luokka:Vuoden 2020 suomalaiset elokuvat Luokka:Suomalaiset komediaelokuvat Luokka:Suomalaiset historialliset elokuvat Luokka:Neuvostoliitossa tapahtuvat elokuvat
Viimeiset

Viimeiset on vuonna 2020 ensi-iltansa saanut lännenelokuva, jonka on ohjannut Veiko Õunpuu. Elokuva on suomalais-virolainen yhteistuotanto, ja sen ovat käsikirjoittaneet Õunpuu, Heikki Huttu-Hiltunen ja Eero Tammi. Sen pääosia esittävät Pääru Oja, Laura Birn, Tommi Korpela, Elmer Bäck, Samuli Edelmann ja Sulevi Peltola. Elokuva sijoittuu pieneen kaivoskylään, jonka asukkaat taistelevat paikallisten tunturimaiden käytöstä. Elokuva on kuvattu Suomen ja Norjan Lapissa. Viimeiset sai ensi-iltansa 27. marraskuuta 2020. Elokuva oli Viron kansainvälisen elokuvan Oscar-ehdokkaana. == Näyttelijät == == Tuotanto == Viimeiset on kuvattu pääosin Suomessa, ja suomalaisten yhteistuottajien, näyttelijöiden ja työryhmän jäsenten lisäksi käsikirjoittajina ovat toimineet suomalaiset Heikki Huttu-Hiltunen ja Eero Tammi yhdessä Õunpuun kanssa. Elokuvan lavastuksesta vastaa Jussi-palkittu Otso Linnalaakso. Kaivoksessa kuvatut kohtaukset on kuvattu Pyhäsalmella, Inmet Mining Oy:n kaivoksessa. Samassa kaivoksessa on kuvattu myös YLE:n ja SVT:n yhdessä tilaama televisiosarja White Wall, joka esitettiin Suomen televisiossa loppuvuonna 2020. Elokuvan ovat tuottaneet virolaisen Homeless Bob Productionin Katrin Kissa, suomalaisen Bufon Mark Lwoff ja Misha Jaari ja hollantilaisen PRPL:n Ellen Havenith. Elokuvan levityksestä Suomessa vastaa B-Plan Distribution. == Arvosteluja == Helsingin Sanomat Pertti Avola Hufvudstadsbladet Krister Uggeldahl ==Lähteet== == Aiheesta muualla == * Luokka:Vuoden 2020 suomalaiset elokuvat Luokka:Virolaiset elokuvat Luokka:Suomalaiset draamaelokuvat
Grigori Danilevski

Grigori Petrovitš Danilevski, salanimi A. Skavronski, (; 1829−1890) oli venäläinen romaaninkirjoittaja, kotoisin Harkovan kuvernementista. Hän on kirjoittanut useita romaaneja, joita aikoinaan Venäjällä ja ulkomaillakin luettiin paljon. Huomattavimmat niistä ovat 'Uusvenäjän pakolaiset' (1862), 'Pakolaisten paluu' (1863) ja 'Uusilla paikoilla' (1867) ja historialliset romaanit 'Mirovitš' (1879), 'Ruhtinatar Tarakanova' (1883), 'Musta vuosi' (1888). Nunnaluostareita kuvailee 'Yhdeksäs aalto' (1874). Henkilöiden karakteristiikka Danilevskin romaaneissa on heikko, mutta ne ovat hauskasti kerrottuja ja täynnä jännittäviä seikkailuja. 'Ukrainan muinaisuus' (1866) käsittelee Etelä-Venäjän kulttuurihistoriaa. Hänen kootut teoksensa ilmestyivät 1876. Vuosina 1881−1890 hän oli Hallituksen sanansaattajan päätoimittajana.Danilevskij, Grigorij Petrovitš, Tietosanakirja osa 2, palsta 154, Tietosanakirja Osakeyhtiö 1909 Teoksista on suomennettu ainoastaan Naisenryöstö. ==Suomennettu teos== * Naisenryöstö: romaani Ukrainasta, suom. Emil Mannstén. Hämeenlinna: Karisto 1922 == Lähteet == ==Aiheesta muualla== Luokka:Ukrainalaiset kirjailijat Luokka:Venäläiset kirjailijat Luokka:Venäläiset päätoimittajat Luokka:Vuonna 1829 syntyneet Luokka:Vuonna 1890 kuolleet
ACT

ACT voi tarkoittaa: * Australian pääkaupunkiterritorio () * ACT-koe (), yhdysvaltalainen standardisoitu koe, käytössä kaikkien korkeakoulujen pääsykriteerinä.
Dante da Maiano

Dante da Maiano oli 1200-luvun jälkipuoliskolla elänyt italialainen runoilija (hän eli vielä 1301). Hänen runonsa kuuluvat sisällykseltään ja muodoltaan sisilialaisen runoilijakoulun tuotteisiin. Hänen kielensä on hiomatonta, sanontatapansa teennäinen, eikä hänen runojensa sisällys kohoa ulkopuolelle tavallisia ja kuluneita lemmenvakuutuksia ja -valituksia. Eräässä sonetissa hän pilkkaa nuorta Dante Alighieria.Dante da Majano, Tietosanakirja osa 2, palsta 162, Tietosanakirja Osakeyhtiö 1909 == Lähteet == Luokka:Italialaiset runoilijat Luokka:Keskiajan kirjailijat Luokka:Syntymävuosi tuntematon Luokka:Kuolinvuosi tuntematon Luokka:1200-luku
Paavo Salonius

Paul (Paavo) Oskar Salonius (26. helmikuuta 1839 Tyrvää – 15. heinäkuuta 1885 Espoo) oli suomalainen opettaja, kielentutkija ja toimittaja. Paavo Saloniuksen vanhemmat olivat kappalainen Henrik Salonius ja Agata Charlotta von Pfaler. Hän pääsi ylioppilaaksi Turun lukiosta vuonna 1859, opiskeli Helsingin yliopistossa ja valmistui filosofian kandidaatiksi ja maisteriksi vuonna 1864 ja opettajakandidaatiksi vuonna 1866. Vuonna 1874 hänet otettiin uudelleen yliopistoon teologian opiskelijaksi. Salonius työskenteli Lappeenrannan yksityislyseon opettajana vuosina 1879–1883. Hän toimi myös kirjallisuuden suomentajana, kielentutkijana ja Sanomia Turusta -lehden toimittajana vuosina 1871–1873. ==Teoksia== * Kielimurteista Kiskon, Karjalohjan, Lohjan, Vihdin ja Nurmijärven pitäjissä. Helsinki: Suomalaisen Kirjallisuuden Seura 1872 (Suomi, 2 jakso, 10 osa). * Tutkimus kielimurteesta Tornion seuduilla. Helsinki: Suomalaisen Kirjallisuuden Seura, 1881 (Suomi, 2 jakso, 14 osa). * Kirjekaavio naisille. Edlund, Helsinki 1884 * Praktisk läröbok i finska språket. Åbo: G. W. Wilén, 1885. == Suomennoksia == * Musiikin katkismus; kirjoitti J. C. Lobe ; suomensi Paavo Salonius. 1881 (alkuteos Katechismus der Musik) * G. M. Celander : Oppikirja luonnontieteessä kansakouluja ja oppilaitosten alempia luokkia varten. Edlund, Helsinki 1884, 5. painos 1890 ==Lähteet== Luokka:Suomalaiset kielitieteilijät Luokka:Suomalaiset opettajat Luokka:Suomalaiset toimittajat Luokka:Vuonna 1839 syntyneet Luokka:Vuonna 1885 kuolleet
Tambopatanmuura

Tambopatanmuura (Cymbilaimus sanctaemariae) on puumuurien heimoon kuuluva varpuslintu. Tambopatanmuuraa tavataan Boliviassa, Brasiliassa ja Perussa, ja sen levinneisyysalueen pinta-ala on noin 541 000 km2. Lajin on kuvattu olevan melko yleinen, ja se on luokiteltu elinvoimaiseksi. == Lähteet == Luokka:Puumuurat
Amazoniankaljusilmä

Amazoniankaljusilmä (Phlegopsis nigromaculata) on puumuurien heimoon kuuluva varpuslintu. Amazoniankaljusilmää tavataan Boliviassa, Brasiliassa, Kolumbiassa, Ecuadorissa ja Perussa, ja sen levinneisyysalueen pinta-ala on noin 6 080 000 km2. Lajin on kuvattu olevan melko yleinen, ja se on luokiteltu elinvoimaiseksi. == Lähteet == Luokka:Puumuurat
Brasiliankaljusilmä

Brasiliankaljusilmä (Phlegopsis borbae) on puumuurien heimoon kuuluva varpuslintu. Brasiliankaljusilmää tavataan Brasiliassa, ja sen levinneisyysalueen pinta-ala on noin 264 000 km2. Laji on luokiteltu elinvoimaiseksi. == Lähteet == Luokka:Puumuurat
Pensaskaljusilmä

Pensaskaljusilmä (Phlegopsis erythroptera) on puumuurien heimoon kuuluva varpuslintu. Pensaskaljusilmää tavataan Boliviassa, Brasiliassa, Kolumbiassa, Ecuadorissa, Perussa ja Venezuelassa ja sen levinneisyysalueen pinta-ala on noin 2 460 000 km2. Laji on luokiteltu elinvoimaiseksi. == Lähteet == Luokka:Puumuurat
B-Plan Distribution

B-Plan Distribution Oy on vuonna 2013 perustettu suomalainen elokuvien levitysyhtiö. Yhtiön omistaa elokuvatuotantoyhtiö Bufo. B-Plan on perustamisestaan lähtien levittänyt Bufon tuottamat tai osatuottamat elokuvat suomalaisiin elokuvateattereihin. Osatuotantoihin kuuluvat mm. Peter Greenawayn Eisenstein in Guanajuato, Aki Kaurismäen Toivon tuolla puolen ja Kuolleet lehdet, Veiko Õunpuun Viimeiset, Lauri Randlan Näkemiin Neuvostoliitto ja Eskil Vogtin De Uskyldige. B-plan on levittänyt myös muiden kotimaisten tuotantoyhtiöiden dokumentti- ja fiktioelokuvia. Näkyvimpinä Juho Kuosmasen Cannes-menestykset Hymyilevä mies ja Hytti nro 6. ==Valikoitu filmografia== * Korso (2014) * Ruotsalainen hetki (2014) * Talvivaaran miehet (2014) * The Visit (2015) * Atomin paluu (2015) * Eisenstein in Guanajuato (2015) * Armi elää! (2015) * Hymyilevä mies (2015) * Takaisin pintaan (2016) * Tyttö nimeltä Varpu (2016) * Toivon tuolla puolen (2017) * Matka merelle (2017) * Tokasikajuttu (2017) * Ihmisen osa (2017) * Puluboin ja Ponin leffa (2018) * Tyhjiö (2018) * Fucking with Nobody (2020) * Viimeiset (2020) * Näkemiin Neuvostoliitto (2020) * Hytti nro 6 (2021) * Guled & Nasra (2021) * De Uskyldige (2021) * Veden vartija (2022) * Metsurin tarina (2022) * Sydänpeto (2022) * Laupias taksikuski (2023) * Kuolleet lehdet (2023) * Havumetsän lapset (2024) == Lähteet == == Aiheesta muualla == * B-Planin kotisivut * Luokka:Suomalaiset elokuvayhtiöt
Buddhalainen yhteisö Triratna

Buddhalainen yhteisö Triratna () on kansainvälinen buddhalainen yhteisö, joka on perustettu opettamaan buddhalaisuutta ja meditaatiota nykyajan ihmisille. Yhteisön perusti munkki Sangharakshita Britanniassa vuonna 1967. Yhteisö painottaa perinteisiä buddhalaisia opetuksia, mutta pyrkii tuomaan niitä esille länsimaalaisille lähestyttävässä muodossa. Se ei ole sitoutunut mihinkään buddhalaisuuden koulukuntaan.http://www.uskonnot.fi/yhteisot/view.php?orgId=23 Buddhalainen yhteisö Triratna toimi alun perin nimellä Länsimaisen buddhalaisen veljeskunnan ystävät (). Suomessa yhteisö on toiminut vuodesta 1973, jolloin avattiin sen ylläpitämä Helsingin buddhalainen keskus. Uskonnolliseksi yhdyskunnaksi se rekisteröityi vuonna 1979. == Katso myös == * Luettelo Suomen buddhalaisista yhteisöistä ==Lähteet== ==Aiheesta muualla== *Triratna Buddhist Community (virallinen sivusto) *Buddhalainen yhteisö Triratna (Suomessa) Luokka:Buddhalaiset järjestöt Luokka:Suomen buddhalaiset yhdyskunnat Luokka:Buddhalaisuus Suomessa Luokka:Uskonto Helsingissä
Naisten Suomi–Ruotsi-yleisurheilumaaottelu 1972

Vuoden 1972 naisten Suomi–Ruotsi-maaottelu käytiin Helsingissä Helsingin Olympiastadionilla 19. ja 20. elokuuta. ==Tulokset== Lopputulokset pisteet Suomi 73 Ruotsi 60 Tulokset (S=Suomi, R=Ruotsi) Laji 1. 2. 3. 4. 100 m M-L. Strandvall (S) 11,5 s T. Rautanen (S) 11,7 s M. Larsson (R) 11,8 s L. Haglund (R) 12,0 s 200 m M-L. Strandvall (S) 23,5 s P. Wilmi (S) 24,0 s M. Lövgren (R) 24,1 s K. Lundgren (R) 24,2 s 400 m P. Wilmi (S) 53,5 s K. Lundgren (R) 53,7 s M. Eklund (S) 53,7 s E. Randerz (R) 56,2 s 800 m G. Lindh (R) 2.06,4 min.s I. Eriksson (R) 2.07,4 min.s A. Virkberg (S) 2.07,4 min.s R. Lahti (S) 2.08,3 min.s 1500 m S. Tyynelä (S) 4.15,2 min.s I. Knutsson (R) 4.15,3 min.s A. Nenzell (R) 4.16,3 min.s N. Holmén (S) 4.17,6 min.s 100 m aidat S. Norrlund (S) 14,4 s U. Lempiäinen (S) 14,4 s G. Olsson (R) 14,5 s A. Bramer (R) 15,1 s 4 x 100 m viesti Ruotsi 45,0 s - 4 x 400 m viesti Suomi (Strandvall, Wilmi, Rautanen, Eklund) 3.34,4 min.s Ruotsi (Håkansson, Malmström, Larsson, Randerz) 3.40,0 min.s Pituus K. Egebo (R) 619 cm A. Olsson (R) 617 cm T. Rautanen (S) 611 cm P. Helenius (S) 592 cm Korkeus I. Hed (R) 171 cm A-E. Karlsson (R) 171 cm P. Salonen (S) 165 cm G. Nordlund (S) 165 cm Kiekko C. Barck (S) 49,44 m S. Riihelä (S) 47,40 m U. Buuts (R) 44,86 m I. Wehmonen (R) 43,76 m Keihäs Kirsti Launela (S) 53,26 m A. Kotilainen (S) 49,52 m M. Carell (R) 46,34 m Å. Westman (R) 43,20 m Kuula C. Barck (S) 15,57 m B. Johansson (R) 14,74 m I. Wehmonen (R) 14,46 m A. Patja (S) 12,65 m ==Lisätietoa:== * lajeissa pisteet 5, 3, 2, 1 ja viestissä pisteet 5, 2 * 100 m:n juoksussa Strandvallin voittoaika oli uusi Suomen ennätys * 200 m:n juoksussa Strandvall sivusi Suomen ennätystä * Pikaviestissä juostiin uusi Ruotsin ennätys. Suomen viestijoukkue oli ennätysvauhdissa, mutta ankkurina ollut Laihorinne johtoasemassa kompastui ja kaatui vähän ennen maalia pudottaen samalla viestikapulan. Juoksurata oli päällystetty jo edellisen kesän EM-kisoihin tartanilla, joka ei antanut piikarin piikeille periksi kuten vanha tiilimurskapinnoite. Suomen viestijoukkue hylättiin. * kuulantyönnössä Johansson työnsi uuden Ruotsin ennätyksen * 1500 m:n juoksussa Knutsson juoksi uuden Ruotsin ennätyksen * pitkässä viestissä Suomen viestijoukkue juoksi uuden Pohjoismaiden ennätyksen ==Lähteet:== * Helsingin Sanomat 20.8. ja 21.8. v. 1972 Luokka:Suomi–Ruotsi- maaottelu Luokka:Vuoden 1972 yleisurheilu Luokka:Helsingin urheilutapahtumat
C++23

C++23 on C++-ohjelmointikielen ISO-standardiversio, joka kehitetään C++20-standardin seuraajaksi. Standardin viimeistely on suunniteltu vuodelle 2023. WG 21 -työryhmän tapaamiset on järjestetty virtuaalisesti vuodesta 2020 lähtien, jotka koronapandemian jälkeen jatkuvat yhdistelmänä sekä kasvokkain että etänä osallistumisena. == Ominaisuudet == Ehdotettuja kehityskohtia ovat: * standardikirjaston tuki coroutines-ominaisuudelle ** edellinen standardi lisäsi tuen mutta ei vielä toteutusta * modulaarinen standardikirjasto ** moduulien tuki lisättiin edellisessä standardissa mutta kirjaston muutoksia ei vielä * executors * verkko-ohjelmoinnin laajennukset * moniulotteiset operaattorit Ilman päätettyä julkaisuaikaa mutta edistettävä: * reflektio * pattern matching * contracts == Poistuvia ominaisuuksia == C++11 (ent. C++0x) lisäsi minimaalisen tuen roskienkeruulle, joka ei sovellu hyvin käyttökohteisiin ja ominaisuuden poistamista standardista on ehdotettu. == Lähteet == == Aiheesta muualla == * C++23 ominaisuudet ja tuki kääntäjissä Luokka:C++
Amy Fuller

Amy Fuller (30. toukokuuta 1968 – 11. maaliskuuta 2023) oli yhdysvaltalainen soutaja. Hän saavutti olympiahopeaa perämiehettömässä nelosessa Barcelonassa 1992. Kaksissa seuraavissa olympialaisissa hän kilpaili kahdeksikossa ja sijoittui neljänneksi Atlantassa 1996 sekä kuudenneksi Sydneyssä 2000. Fuller voitti maailmanmestaruuden kahdeksikossa Tampereella 1995. Lisäksi hän saavutti yhteensä kuusi MM-hopeaa perämiehettömässä nelosessa ja kahdeksikossa vuosina 1993–1999. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1968 syntyneet Luokka:Vuonna 2023 kuolleet